
ACTIVITATI COMERCIALE
Nr. SC2013-28402/04.10.2013
R E F E R A T

 privind aprobarea pentru scoaterea la licitaţie  publică deschisă cu strigare în vederea ocupării domeniului rulote, aprobarea caietului de sarcini a instrucţiunilor cât şi a modelului cadru de contract de închiriere. 

În conformitate cu art.14 alin.(1) din Legea 213/1998, actualizată privind bunurile proprietatea publică şi regimul juridic al acesteia care arata "Închirierea bunurilor proprietate publică a statului sau a unităţilor administrativ-teritoriale, se aproba după caz prin hotărâre a Guvernului, a consiliului judeţean, a Consiliului General al Municipiului Bucureşti sau a consiliului local…",   iar conform art. 15 din aceeaşi lege  "Concesionarea sau închirierea bunurilor proprietate publica se face prin licitaţie publica, în condiţiile legii ". 

 În baza Hotărârii de Consiliu Local nr. 139/19.04.2011 a fost aprobat Regulamentul privind condiţiile de desfăşurare a activităţilor de comerţ stradal  pe raza Municipiului Timişoara unde se arată la art. 13                        " Amplasamentele pentru desfăşurări exerciţiilor comerciale stradale … vor fi atribuite în urma organizării unor licitaţii publice” .
Condiţiile care trebuiesc îndeplinite pentru participarea la licitaţie vor fi stabilite prin caietul de sarcini, aprobat prin Hotărâre a Consiliului Local " .

Prin Hotărârea Consiliului Local nr. 403/30.07.2013 au fost aprobate amplasamentele pentru scoatere la licitaţie publica deschisa in vederea ocupării domeniului public cu rulote comerciale. De menţionat că terenul pe care au fost aprobate amplasamente este liber de sarcini. 

Având în vedere cele menţionate mai sus, supunem atenţiei comisiilor de specialitate ale Consiliului Local următoarea
P R O P U N E R E :

Aprobarea caietului de sarcini  in vederea scoaterii  la licitaţie publică deschisa in vederea ocupării domeniului public cu  rulote comerciale conform Anexei 1.


Aprobare instrucţiunilor pentru scoaterea la licitaţie  publică deschisă în vederea ocupării domeniului public cu  rulote comerciale conform Anexei 2.

Aprobarea modelului cadru de Contract pentru scoaterea la licitaţie  publică deschisă în vederea ocupării cu  rulote comerciale conform Anexei 3.

